Legal Document

Category: 173

Text:
36. ΒΑΣΙΛΙΚΟΝ ΔΙΑΤΑΓΜΑ υπ' αριθ. 143 της 17/22 Φεβρ. 1962 (ΦΕΚ Α' 33) Περί ιδρύσεως Δημοσίων Τεχνικών Σχολείων κατωτέρας Επαγγελματικής Εκπαιδεύσεως. Έχοντες υπ' όψει τας διατάξεις του άρθρ. 20 του Ν.Δ. 3971/1959 "περί Τεχνικής και Επαγγελματικής Εκπαιδεύσεως, οργανώσεως της Μέσης Εκπαιδεύσεως και Διοικήσεως της Παιδείας", μετά γνώμην του Α.Σ.Ε.Π. Επαγγελματικής Εκπαιδεύσεως, περιλαμβανομένην εις την υπ' αριθ. 1/5.1.1961 πράξιν αυτού και γνωμοδότησιν του Συμβουλίου της Επικρατείας, περιλαμβανομένην εις την υπ' αριθ. 73/1962 πράξιν αυτού, προτάσει των Ημετέρων επί της Εθνικής Παιδείας και Θρησκευμάτων και Οικονομικών Υπουργών, απεφασίσαμεν και διατάσσομεν: Άρθρ.1.-1.Ιδρύονται Δημόσια Τεχνικά Σχολεία Κατωτέρας Επαγγελματικής Εκπαιδεύσεως εις Άμφισσαν, Λεβάδειαν, Ξάνθην, Σάμον, Σιάτισταν, Τρίπολιν και Χρυσούπολιν. 2.Τα Σχολεία ταύτα περιλαμβάνουσι τα κάτωθι ημερήσια ή εσπερινά τμήματα: α)Μηχανοτεχνιτών, β)Ηλεκτροτεχνιτών, γ) Ξυλουργών, δ)Επιπλοποιών, ε)Μηχανοτεχνιτών αυτοκινήτων, ς)Οικοδόμων και ζ)Σχεδιαστών. Άρθρ.2.-1.Δεκτοί προς εγγραφήν γίνονται οι απόφοιτοι Δημοτικού Σχολείου. 2.Η φοίτησις εις τα κατά το προηγούμενον άρθρον του παρόντος Σχολεία ορίζεται τριετής μεν προκειμένου περί των ημερησίων τμημάτων, τετραετής δε προκειμένου περί των εσπερινών. Εις τον Ημέτερον επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 444,17(α) Σελ. 444,17(β) Τεχνικές και Επαγγελματικές Σχολές Μέσης Εκπαίδευσης 32.Ε.α.33-36